Pressemeddelelse, 23. april 2019

****

**LYKKE-PER vinder hovedprisen**

**på Beijing International Film Festival**

Bille Augusts storfilm LYKKE-PER har i påsken modtaget hovedprisen for Bedste Film på den 9. udgave af Beijing International Film Festival. Ved festivalens afsluttende prisuddeling Tiantan Awards lørdag aften kinesisk tid gik Bille August og Esben Smed på scenen for at modtage prisen af den kinsesiske mesterinstruktør Zhang Yimou.

Med prisen fortsætter LYKKE-PER det triumftog, som startede for ca. ni måneder siden, da filmen fik biografpremiere og blev en enorm success med næsten 400.000 solgte biografbilletter herhjemme. Sidenhen blev filmen også en solid seersucces på TV 2 og fik også bl.a. både en Bodil, en Robert og en Isbjørn til filmens kvindelige hovedrolleindehaver Katrine Greis-Rosenthal.

LYKKE-PER er Nordisk Film og TV 2 Danmarks filmatisering af Henrik Pontoppidans 120 år gamle klassiker af same navn, instrueret af Bille August. På rollelisten står bl.a. Esben Smed, Katrine Greis-Rosenthal, Tommy Kenter, Julie Christiansen, Benjamin Kitter, Tammi Øst, Rasmus Bjerg, Ole Lemmeke og Anders Hove m.fl.

For yderligere information kontakt:

Michael Feder, michael@have.dk, 22 43 49 42

**Om LYKKE-PER**

**Holdet**

Instruktør: Bille August

Manuskript: Bille August og Anders August

Fotograf: Dirk Brüel

Klipper: Anne Østerud og Janus Billeskov Jansen

Produktionsdesign: Jette Lehman

Kostume Designer: Manon Rasmussen

Chefsminkør: Dennis Knudsen og Tina Helmark

Lyddesign: Niels Arild og Kim Dalum

Caster: Anja Philip

Komponist: Lorenz Dangel

Visual effects: Martin Madsen

Executive producere: Lena Haugaard, Henrik Zein, Heinrich Ambrosch, Christian Rank, Katrine Vogelsang

Line-producer: Christel C. D. Karlsen

Producer: Karin Trolle og Thomas Heinesen

Produktionsselskab: Nordisk Film Production

Distribution: Nordisk Film Distribution

**Medvirkende**

Peter Sidenius: Esben Smed

Jakobe Salomon: Katrine Greis-Rosenthal

Eberhardt Sidenius: Jens Albinus

Eybert: Rasmus Bjerg

Pastor Sidenius: Anders Hove

Lea Salomon: Tammi Øst

Phillip Salomon: Tommy Kenter

Delft: Ole Lemmeke

Ivan Salomon: Benjamin Kitter

Nanny Salomon: Julie Christiansen

M.fl

**Øvrige fakta**

Budget: 55 mio. kr.

Længde: 2 timer og 45 min.

Lyd: 5.1

Distribution i Danmark og Skandinavien: Nordisk Film Distribution